Regina Honu

Regina Honu (jaiotzez, Agyare) Ghanako software-garatzailea eta enpresaburua da. Gizartearekin, kulturarekin eta ingurumenarekin erlazionatutako problemen ebazpenean egiten du lan. Software-garapenerako Soronko Solutions enpresa sortu zuen Ghanan. Soronko akademia ireki zuen, haurrentzako eta gazteentzako lehen programazio eskola Mendebaldeko Afrikan, eta problemen soluzioa aurkitzeko unean gizakia ardatz duen diseinua irakasten duena. Honuk sari ugari jaso ditu, horien artean STEM arloan inspirazio handia sortzen duten 12 emakumeen zerrendarako izendatu zuen CNNk. Afrikan teknologia arloan eragin handia sortu duten 6 emakumeetako baten izendapena ere jaso du, eta garapen bidean dauden ekonomietan jarraitu beharreko hamar emakume enpresaburuetako bat da.

Hainbat plataformaren arreta jaso du: CNN African Voices, BBC, Deutsche Welle, Aljazeera eta The Bill and Melinda Gates fundazioaren Impatient Optimist bloga. CNNko African Start-Up katean egindako elkarrizketa batean, Ghanako guru teknologiko gisa aurkezten dute, teknologian diarduten emakumeen hurrengo belaunaldia garatu nahi duena.

Honuren historia Sheryl Sandbergen "Lean In" liburuan argitaratu zen. 2016an Vlisco Brand Ambassador izendatu zuten.

Hezkuntzaren lehen urteak 
Regina Honu-k ezkondu aurretik Regina Fremah Agyare izena zuen. Lehen urteetan "Holy Child High School" eskolan ikasi zuen, eta bigarren hezkuntza Cape Coast hirian egin zuen. Gerora Ashesi Unibertsitatean ikasi zuen, Ghanan.

Karrera

Soronko Akademia 

Honuk Soronko fundazioa sortu zuen 2012an, eta Soronko Akademia 2017an, haurrei eta gazteei programatzen irakasteko, IKTetan trebatzeko eta gizakia ardatz duen diseinuan hezteko, Ghanan (Mendebaldeko Afrika). Gazteei laguntzeko helburuarekin sortu zuen akademia, bereziki emakumeei, gizartean aurrera egiten laguntzeko beharrezkoa den teknologian eta softwarean trebatzeko eta genero-arrakala gainditzeko. Haurrentzako eta gazteentzako Mendebaldeko Afrikan dagoen lehen programazio-eskola da, gizakia ardatz hartuta lan egiten duena. 2021erako, bertan 20.000 emakumek eta neskak baino gehiagok ikasi dutela kalkulatzen da.

Teknologiak neskak behar ditu 
Honu-k "Tech Needs Girls" mugimendua sortu zuen Ghanan. Teknologiarekin lotutako ikastaroetan neska ghanatar gehiagok parte hartzea da mugimenduaren helburua. Horretarako, neskei programazio-informatikoa irakasten zaie.

"Soronko" akademiaren zuzendaria da, Mendebaldeko Afrikan gizakia ardatz duen lehen programazio-eskola, "Tech Needs Girls" programarekin batera. 3.500 neskatila baino gehiago gaitu ditu Ghanan eta Burkina Fason.

Lankidetza 
2018an, Autismoaren Nazioarteko Eguneko ospakizunekin batera, Regina Honu Ghanako autismoaren enbaxadoreekin elkartu zen autismoari buruzko kontzientziazio-saio baterako. Saioak autismoari buruzko kontzientzia sortzen lagundu zuen, eta autismoari laguntzeko aplikazio bat garatu zuten, autismoa duten haurren familiei haur horiek nola zaindu jakiteko adituen informazioa eskuratzeko aukera ematen diena.

Bizitza pertsonala 

2015ean ezkondu egin zen, eta geroztik Regina Honu izena du.

Sariak eta lorpenak 

 Aspen Institutuko New Voices Fellow, (2013).
 Munduko Foro Ekonomikoko Global Shapers komunitateko kidea (2013)
 GOOD Global Fellow, (2013)
 "ADA Awards, Recognising Top Girls and Women in Tech Worldwide" sarietan finalista, (2013)
 Ashoka Fellow, (2014)
 A Mandela Washington Fellow, Afrikako lider gazteen ekimena, (2014)
 "Ghana CSR Diary Awards" saria jaso zuen "Tech Needs Girls"-ek (2014).
 Vital Voices VV lead fellow da, Vital Voices Global Leadership Networkeko kide eta 100 emakume bikainetako burua (2014).
 "Tigo Reach For Change", aldaketaren lidertzaren aitortza
 "The Ghana Startup Awards" saria irabazi zuen, eta Soronko Solutions bere enpresak "Social Enterprise StartUp of the Year" saria, (2016).
 Ipar-mendebaldeko Unibertsitatearen "Buffett Award for Emerging Global Leaders" saria, teknologia arloan lidertza aitortzen duena (2017)
 Coca Colaren "Coca Cola young achievers award" saria, teknologian egindako ekarpenengatik, (2017)
 "JCI Ghana Outstanding Young Person" saria, egindako ekarpen zientifiko eta teknologikoengatik.
 100 emakume (BBC), (2017)
 AFS Global Citizen of the Year award (2018)
 "Women in Tech Global awards", Soronko academy, (2020)
 Haurren Eskubideen aldeko Nazio Batuen Batzordean, Aro Digitalean Haurren Eskubideak eguneratzeko Konbentzioan aholku-batzordean dago.

Erreferentziak

Ikus, gainera 
 100 emakume (BBC)

Kanpo estekak 
  "Soronko Academy", Coding & Human Centered Dedign Academy Reginak haurrentzako eta gazteentzako sortutako programazio-eskola
   Timeline of women in computing Emakumeen kronologia informatikan, Wikipedia
   Regina (Agyare) Honu,CEO at Soronko Academy, Ghana LinkedIn
   Girls and Women Talking Tech Interview 33: Regina Honu Elkarrizketa Regina Honu-ri, EQUALS Global Partnership, Youtube, (2020)
  Meet Regina Agyare, 2013 New Voices Fellow The Aspen Institute, Youtube
  Regina Agyare, chief executive officer, Soronko Solutions - View from ARC 2017 The Banker, Youtube
  NXTA 2017 Interview with Regina Honu NexTechAfrica, Youtube
  Regina Honu, HCS Class of 2001, CNN featured her as one of the inspirational women who rock STEM HOPSA USA-Canada, Youtube
  How Regina Honu is teaching thousands of girls how to create technology and code AfricaX, Youtube
  Changing Africa's single story with science and technology, Regina Agyare TEDx Talks, Youtube
  KSM Show. Gonbidatuak: Regina Honu eta Soronko Akademiako bere lankideak The KSM Show, Youtube

Emakume informatikariak
Afrikarrak